Document ID: /roh_data/filtered/fineweb-2-filterrobots_roh.jsonl.gz/59478

A Cuira èn vegnids mesirads la dumengia 25,4 grads. Quai munta in di da stad ed è il di il pli tard da l'onn registrà cun passa 25 grads celsius en Svizra. Sco il servetsch meteorologic «Meteonews» ha communitgà la dumengia, ha in current dal sidvest transport l'aria chauda en il territori alpin. Ultra da quai ha in favugn dal sid auzà las temperaturas.
La sonda aveva il servetsch meteorologic da la confederaziun annunzià che quest mais vegnia ad esser il pli chaud october dapi che la temperatura vegn mesirada. Las temperaturas èn stadas en la media svizra radund 3,8 grads memia chaudas.